|  |  |
| --- | --- |
|  |  iktatószám: KL/314/2017 |

**T Á J É K O Z T A T Ó**

**a 2017/2018. tanévi korcsolyázási programról**

Tájékoztatjuk Önöket, hogy a Fővárosi Önkormányzat **Budapesti Sportszolgáltató Központja** a 2017/2018. tanévre is meghirdeti a **Városligeti Műjégpályán** a budapesti **kedvezményes korcsolyázási programot** **kedvezményes oktatásként** és **kedvezményes korcsolyázási lehetőségként.**

A program **időpontja:**

 **2017. november 20. hétfőtől - december 19. keddig**, majd a téli szünet után

 **2015. január 3. szerdától - február 16. péntekig** hétköznapokon Összesen: **11 hét**

**I. Program: Kedvezményes korcsolyaoktatás:**

Kedvezményes oktatásra **jelentkezhetnek:**

 - fővárosi **óvodák középső és nagycsoportos** (5 év feletti) óvodásai;

 - fővárosi **általános iskolák 1.-2.** osztályos tanulói.

Az I. program **díja:**

* **a kedvezményes oktatásért** a **10**(+1) **hétre** (alkalomra) tanulónként **4000** Ft-ot

 (400 Ft/alkalom/fő) kell fizetni, mely összeg tartalmazza a belépődíjat és az oktatást.

**II. Program: Kedvezményes délelőtti korcsolyázási lehetőség:**

Kedvezményes délelőtti korcsolyázásra **jelentkezhetnek:**

 - fővárosi **általános iskolák 3-8**. osztályos tanulói

- fővárosi **középiskolák, egyetemek** nappali tagozatos tanulói.

A **kedvezményes korcsolyázáson** részt vevők is **jelentkezhetnek oktatásra** amennyiben vállalják, hogy kifizetik az oktató díját.

A II. program **díja:**

* **a kedvezményes korcsolyázási lehetőségért** **10+1** **hétre** (alkalomra) **tanulónként 4000** Ft-ot (400 Ft/alkalom/fő), kell fizetni, mely összeg tartalmazza a belépődíjat.
* **Lehetőség van 5-10 alkalmas bérlet vásárlásra is, 400 Ft/fő/alkalom áron**
* A II. programon részt vevő csoportokis **jelentkezhetnek oktatásra** melynek díja - a belépődíjon felül- **3000 Ft/alkalom/oktató.**

**III. Program: Alkalomszerű csoportos korcsolyázás:**

**1-4 alkalommal érkező csoportok** (10 fő felett) csoportos jeggyel vehetnek részt a kedvezményes korcsolyázási programban, amelynek ára **500** Ft/fő/alkalom, és érkezéskor a pénztárban kell megvenni a jegyet. Ez az ár, tanítási napokon, délelőtt érvényes és a kísérőnek is meg kell váltania a  jegyet.

**Jelentkezés az I-II. programokra**: A mellékelt táblázat kitöltésével, és annak iskolanevét tartalmazó elmentett változatának visszaküldésével (pl. munkácsijellap.xls, szentistvánjellap.xls) az e.molnar@mujegpalya.hu címre.

Az óvodásokat, és az 1. 2. osztályosokat automatikusan a 45 perces oktatásra osztjuk be.

A III.-VIII. osztályoknál jelezzék a táblázat megfelelő oszlopában, hogy kérnek-e oktatást.

**Választható oktatási időpontok**: 8.00, 9.00, 10.00, 11.00, 12.00, 13.00 (Aki a 13.00 órás időpontot választja kérjük, adjon meg más időpontot is, mivel a jégpálya nyitvatartási idejéről, az edzésidők beosztásáról még folynak az egyeztetések). **Az elmúlt évben felmerült kérésként**, ezért idén lehetőséget kívánunk biztosítani az eltolt órakezdésre. Max 15 perc eltolással lehetne órát kezdeni, de csak abban az esetben, ha az oktatók beosztását és 15 perces pihenőidejét biztosítani tudjuk. Ez a jelentkező csoportok számától függ, és egyáltalán nem biztos, hogy meg lehet oldani a csúsztatott órakezdést. Kérjük, jelezzék az időpont oszlopban (pl: 8.05, 9.10, 10.15) ha élnének ezzel a lehetőséggel.

**A kedvezményes korcsolyázásra érkező**, oktatást nem kérő csoportok 8.00-13.00 között bármikor érkezhetnek, csak a jelentkezési lap időpont oszlopában jelöljék meg az érkezés időpontját. Indokolt esetben 14.00-15.00 között is fogadunk oktatást nem kérő csoportokat.

**Befizetés**:

A jelentkezések visszaigazolásakor közölt időpontban (várhatóan november 8-9, szerda-csütörtök) készpénzben a Városligeti Műjégpálya irodájában történik. A megfelelő létszámra kiállított belépőket a helyszíni befizetéskor adjuk át.

Az 5-11 alkalmas kedvezményes korcsolyázásra egész idényben lehet jelentkezni és befizetni Molnár Edit oktatásvezetőnél az első alkalom előtt legalább három nappal. Ezen csoportok részére is csoportos belépőt állítunk ki.

Az egy-egy alkalmas csoportos jegyet a főpénztárban kell érkezéskor megváltani.

**Egyéb részvételi feltételek, tudnivalók: Korcsolyázási programunk 10 alkalomra tervezett,** ez idő alatt lehet a korcsolyázás alapjait megfelelő módon elsajátítani. **A +1 alkalom a bármely okból elmaradt óra pótlása, ennél több pótlási lehetőséget nem tudunk biztosítani!** A +1 alkalom azoknak is jár, akiknek idény közben nem maradt el órájuk.

**Kedvezményes programunk csoportos belépésre jogosít. A későn jövők csak egy kedvezményes belépőjegy megvásárlásával tudnak a jégpályára belépni!**

A programra jelentkezők elfogadják, hogy az oktatás kizárólag a Műjégpályával szerződésben álló, szakképzett korcsolyaoktatók vezetésével történik. A **kedvezményes korcsolyázási lehetőséget igénybe vevő** **csoportok részére** a jégpályán **sem oktatót, sem külön felügyeletet nem áll módunkban biztosítani**. **A csoportot kísérő pedagógus köteles** a **az órát vezetni**, gondoskodni a megfelelő bemelegítésről, irányítani a csoport mozgását és a balesetmentes korcsolyázás érdekében **felügyelni a csoport rendjére**.

**Kísérők: Az oktatásban részt vevő és az 5-11 alkalommal érkező csoportoknál:**

**Óvodás és I. II. osztályos** csoportnál minden **5. gyerek után 1 fő,**

**III.-VIII. osztályoknál** minden **10. gyerek után 1 fő,**

**Középiskolásoknál** minden **15. gyerek után 1 fő** kísérő részére a belépés díjtalan. A többi kísérő részére kedvezményes belépőjegyet kell váltani. Egyedi esetekben az igényeket a jelentkezéskor kell jelezni!

1-4 alkalommal érkező csoportoknál a kísérőnek is meg kell váltania a csoportos belépőjegyet.

**Korcsolyakölcsönzés:** **10** (+1) **alkalomra 2000 Ft/fő**, ezt az első alkalommal kell egy összegben befizetni.

**1-1 alkalomra** **500 Ft**-ért lehet korcsolyát bérelni.

**Felvilágosítás** a programról Molnár Edit oktatásvezetőtől kérhető a 06 70 379-01-40-es telefonszámon, vagy az e.molnar@mujegpalya.hu email címen.

**Jelentkezési határidő**: 2017. október 27.

Budapest, 2017. augusztus 29.

 Molnár Zoltán

 ügyvezető sk